**LĒMUMS**

**par rezultātiem**

Publisko iepirkumu likuma 9. panta kārtībā veiktajā iepirkumā

**“Darba apģērbu, apavu un aksesuāru piegāde”**

**(turpmāk – Iepirkums)**

**Iepirkuma identifikācijas Nr.: LU 2018/11\_I**

**Rīgā 2018. gada 31.maijā**

1. **Pasūtītājs**: Latvijas Universitāte, izglītības iestādes reģistrācijas Nr. 3341000218, juridiskā adrese: Raiņa bulvāris 19, Rīga, LV-1586.
2. **Iepirkuma komisija:** ar Latvijas Universitātes 2017.gada 13.oktobra rīkojumu Nr.1/319 “Par Latvijas Universitātes iepirkumu komisiju sastāviem” izveidota Latvijas Universitātes Centralizēto iepirkumu komisija (turpmāk – **Komisija**).
3. **Iepirkuma priekšmets:** Darba apģērbu, apavu un aksesuāru piegāde saskaņā ar tehnisko specifikāciju (Iepirkuma nolikuma 2.pielikums).
4. **CPV kods: 18100000-0 (Profesionālie apģērbi, speciālie darba apģērbi un aksesuāri).**
5. **Piedāvājuma izvēles kritērijs:** Iepirkuma nolikuma prasībām atbilstošs saimnieciski visizdevīgākais piedāvājums, kuru nosaka ņemot vērā viszemāko cenu (EUR bez PVN).
6. **Paziņojums par plānoto līgumu publicēts Iepirkumu uzraudzības biroja mājaslapā (**[**www.iub.gov.lv**](http://www.iub.gov.lv)**):** 2018. gada 8.maijā.
7. **Pretendenti, kuri līdz 2018.gada 21.maija, plkst.11:00 iesniedza piedāvājumus:**

|  |  |  |  |
| --- | --- | --- | --- |
| **Nr. p.k.** | **Pretendenta nosaukums** | **Piedāvājumu iesniegšanas laiks** | **Daļa, kurā iesniegts piedāvājums** |
| **1.** | **SIA “Prāna Ko”,**  **reģ. Nr.40003277283** | **21.05.2018.**  **plkst.10:04** | **2.daļa** |
| **3.daļa** |
| **2.** | **SIA “GRIF”,**  **reģ. Nr.40103003522** | **21.05.2018.**  **plkst.10:40** | **2.daļa** |
| **3.daļa** |
| **4.daļa** |

1. **Piedāvājumu atbilstība Nolikumā noteiktajām prasībām un kritērijiem:**

|  |  |  |  |
| --- | --- | --- | --- |
| **Nr. p.k.** | **Pretendenta nosaukums** | **Daļa, kurā iesniegts piedāvājums** | **atbilst vai neatbilst** |
| **1.** | **SIA “Prāna Ko”,**  **reģ. Nr.40003277283** | **2.daļa** | **atbilst** |
| **3.daļa** | **daļā iepirkums pārtraukts** |
| **2.** | **SIA “GRIF”,**  **reģ. Nr.40103003522** | **2.daļa** | **atbilst** |
| **3.daļa** | **daļā iepirkums pārtraukts** |
| **4.daļa** | **daļā iepirkums pārtraukts** |

1. **Pretendentu piedāvājumi, kuros veikti aritmētisko kļūdu labojumi:** nevienā no pretendentu piedāvājumiem netika veikti aritmētisko kļūdu labojumi.
2. **Noraidītie pretendenti un to noraidīšanas iemesli:** Neviens pretendents netika noraidīts.
3. **Iepirkuma 1.daļā “Laboratorijas un dzīvnieku telpu apģērbs un piederumi”** netika saņemts neviens piedāvājums.

Saskaņā ar Publisko iepirkumu likuma 9.panta trīspadsmitajā daļā noteikto, ja iepirkumā nav vispār iesniegti piedāvājumi, iepirkuma Komisija pieņem lēmumu izbeigt iepirkumu bez rezultāta. Pasūtītājs triju darbdienu laikā pēc tam, kad pieņemts lēmums izbeigt iepirkumu bez rezultāta, sagatavo un publicē publikāciju vadības sistēmā informāciju par iepirkuma izbeigšanu bez rezultāta, norādot lēmuma pieņemšanas datumu un pamatojumu, kā arī savā pircēja profilā nodrošina brīvu un tiešu elektronisku piekļuvi šim lēmumam.

Ievērojot minēto Komisija nolemj Iepirkumu **1.daļā “Laboratorijas un dzīvnieku telpu apģērbs un piederumi”** izbeigt iepirkumu bez rezultāta.

**Iepirkuma 2.daļā “Medicīnas apģērbs un piederumi”** tika saņemti divu pretendentu piedāvājumi – **SIA “Prāna Ko”** (finanšu piedāvājuma kopsumma 47,40 EUR bez PVN) un **SIA “GRIF”** (finanšu piedāvājuma kopsumma 55,43 EUR bez PVN). Komisija nolemj par uzvarētāju atzīt un līguma slēgšanas tiesības piešķirt pretendentam **SIA “Prāna Ko”**, jo tā piedāvājums atbilst Iepirkuma nolikumā noteiktajām prasībām un ir ar viszemāko cenu (finanšu piedāvājuma kopsumma) 47,40 EUR (četrdesmit septiņi *euro* un četrdesmit centi), neieskaitot PVN.

**Iepirkuma** **3.daļā “Apkalpojošā personāla darba apģērbi”** un **4.daļā** **“Apģērbs un apavi darbam ārtelpās”** Komisija konstatē, ka nepieciešams veikt būtiskus grozījumus tehniskajās specifikācijās.

Saskaņā ar Publisko iepirkumu likuma 9.panta piecpadsmito daļu pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums. Pasūtītājs triju darbdienu laikā pēc tam, kad pieņemts lēmums pārtraukt iepirkumu, sagatavo un publicē publikāciju vadības sistēmā informāciju par iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam. Ievērojot minēto, kā arī pamatojoties uz Publisko iepirkumu likuma 9.panta piecpadsmito daļu, Komisija vienbalsīgi nolemj pārtraukt Iepirkumu **3.daļā “Apkalpojošā personāla darba apģērbi”** un **4.daļā** **“Apģērbs un apavi darbam ārtelpās”**, jo nepieciešami būtiski grozījumi Iepirkuma nolikuma tehniskajā specifikācijā.

1. **Publisko iepirkumu likuma 9.panta astotajā daļā minētie izslēgšanas nosacījumi** **uz pretendentu SIA “Prāna Ko”,** kuram piešķiramas Iepirkuma līguma slēgšanas tiesības Iepirkuma **2.daļā “Medicīnas apģērbs un piederumi”**, **nav attiecināmi**.
2. **Komisija, ņemot vērā veikto pretendentu iesniegto piedāvājumu izvērtējumu, kā arī pamatojoties uz PIL 9. panta trīspadsmito un piecpadsmito daļu un Nolikuma 6.9 un 7.1.1.punktā noteikto, nolemj:**
   1. atzīt SIA “Prāna Ko” par uzvarētāju Iepirkuma **2.daļā “Medicīnas apģērbs un piederumi”**, jo tā piedāvājums atbilst visām Iepirkuma nolikumā noteiktajām prasībām un ir saimnieciski visizdevīgākais piedāvājums ar piedāvāto viszemāko vērtējamo cenu (finanšu piedāvājuma kopsumma) 47,40 EUR (četrdesmit septiņi *euro* un četrdesmit centi), neieskaitot PVN, un piešķirt **SIA “Prāna Ko”** līguma slēgšanas tiesības Iepirkuma **2.daļā “Medicīnas apģērbs un piederumi”**;
   2. izbeigt bez rezultāta Iepirkumu **1.daļā “Laboratorijas un dzīvnieku telpu apģērbs un piederumi”**, jo šajā daļā vispār nav iesniegti piedāvājumi;
   3. pārtraukt Iepirkumu **3.daļā “Apkalpojošā personāla darba apģērbi”** un **4.daļā “Apģērbs un apavi darbam ārtelpās”**, jo nepieciešami būtiski grozījumi iepirkuma tehniskajā specifikācijā;
   4. triju darbdienu laikā informēt visus pretendentus par Komisijas pieņemto lēmumu Iepirkumā un Latvijas Universitātes tīmekļvietnē internetā nodrošināt brīvu un tiešu elektronisku pieeju šim lēmumam;
   5. desmit darbdienu laikā pēc tam, kad noslēgts iepirkuma līgums, publicēt Iepirkumu uzraudzības biroja mājaslapā internetā informatīvu paziņojumu par noslēgto līgumu;
   6. desmit darbdienu laikā pēc tam, kad stājies spēkā iepirkuma līgums, ievietot Latvijas Universitātes tīmekļvietnē iepirkuma līguma tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības.
3. Saskaņā ar Publisko iepirkumu likuma 9.panta divdesmit trešo daļu, pretendents, kurš iesniedzis piedāvājumu Iepirkumā, uz ko attiecas Publisko iepirkumu likuma 9. panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pārsūdzēt pieņemto lēmumu Administratīvajā rajona tiesā [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.

|  |  |  |
| --- | --- | --- |
| Komisijas priekšsēdētāja: | *(personiskais paraksts)* | /B. Broka/ |
| Komisijas priekšsēdētājas vietniece: | *(personiskais paraksts)* | /A. Ozola/ |
| Komisijas locekļi: | *(personiskais paraksts)* | /A. Brakša/ |
|  | *(personiskais paraksts)* | /A. Kuziks/ |
|  | *(personiskais paraksts)* | /A. Andržejevska/ |
|  | *(personiskais paraksts)* | /S. Ulmane/ |
| Komisijas sekretāre: | *(personiskais paraksts)* | /S. Veide/ |